1984માં, ઍરોસ્મિથે "બૅક ઈન ધ સેડલ" શીર્ષક ધરાવતો ફેરમેળાપ પ્રવાસ આદર્યો, જે તેમને જીવંત આલ્બમ "કલાસિકસ લાઈવ II" કરવા તરફ પ્રેરી ગયો. પ્રવાસ દરમ્યાન ગોઠવાયેલી કૉન્સર્ટોમાં સારી હાજરી રહી હતી, છતાં તે કેટલાક બનાવોથી ઘેરાયેલો પણ રહ્યો હતો, મોટા ભાગના બનાવો બૅન્ડના સદસ્યો તરફથી વ્યસન/દવાઓના દુરુપયોગના કારણે ઘટ્યા હતા. હવે સમસ્યામાંથી બહાર આવ્યા હોવાથી, આ જૂથ ગેફેન રૅકોર્ડ્સ સાથે કરારબદ્ધ થાય છે અને પોતાના પ્રત્યાગમન (કમબૅક) માટેનું કામ શરૂ કરે છે. બૅન્ડ નવી રૅકોર્ડ કંપની સાથે કરારબદ્ધ થયું હોવા છતાં, "કલાસિક લાઈવ I અને II" નામનાં આલ્બમ તથા "જેમ્સ" સંગ્રહ બહાર પાડીને ઍરોસ્મિથના પ્રત્યાગમનનો ફાયદો લણવામાં કોલમ્બિયા પણ પાછું પડતું નથી.

1985માં બૅન્ડ ગેફન સાથેનું તેમનું પહેલું સ્ટુડિયો આલ્બમ, તથા તેમના બહુચર્ચિત પુનર્મિલન પછીનું પહેલું આલ્બમ, "ડન વિથ મિરર્સ" , બહાર પાડે છે. આ આલ્બમ કેટલીક હકારાત્મક આલોચના પામે છે, પણ વેચાણમાં માત્ર ગોલ્ડ સુધી પહોંચી શકે છે અને એકાદ સિંગલ હિટ, અથવા રોક રોડિયો સિવાય ભાગ્યે જ બહાર કંઈક ગુંજારવ નીપજાવી શકે છે. આ આલ્બમનો સૌથી નોંધનીય ટ્રેક "લેટ ધ મ્યુઝિક ડુ ધ ટોકિંગ" એ ખરેખર તો ધ જૉ પેરી પ્રોજેકટનું શીર્ષકગીત હોય છે અને મૂળે ધ જૉ પેરી પ્રોજેકટ દ્વારા જ રેર્કોડ થયું હોય છે તથા એ નામે જ બૅન્ડના આલ્બમમાં બહાર પડે છે. તે છતાં, 1986માં, "ડન વિથ મિરર્સ" ના પ્રચાર માટે પ્રવાસ કરતું બૅન્ડ, ફરી એકવાર લોકપ્રિય કૉન્સર્ટ આકર્ષણ બને છે. 1986માં જ, રન ડી.એમ.સી.(Run D.M.C.)ના કવર પર, ઍરોસ્મિથના "વૉક ધિસ વે" ગીત સાથે સ્ટીવન ટેલર અને જૉ પેરી દેખાય છે, આ એ ટ્રેક છે જેમાં રોક અને રોલ તથા હિપ હોપનું એવું સુંદર મિશ્રણ છે, જે અમેરિકન મુખ્ય ધારાના લોકપ્રિય મ્યુઝિકમાં રૅપનું સ્થાન દઢ તો કરે જ છે, પણ ઍરોસ્મિથના ખરા પ્રત્યાગમનને પણ નિરૂપે છે. "બિલબોર્ડ" હોટ 100માં આ ગીત #4 ક્રમે પહોંચે છે અને તેની સાથે આ ગીતનું વિડિઓ ફિલ્માંકન નવી પેઢીને ઍરોસ્મિથનો પરિચય કરાવે છે.

છતાં, હજી વ્યસન/દવાઓના દુરુપયોગની સમસ્યાએ બૅન્ડના સદસ્યોનો કેડો નહોતો મૂકયો. 1986માં, પોતાના બૅન્ડના સાથી અને મૅનેજર ટીમ કોલિન્સની સૂચના અનુસાર, બૅન્ડનો મુખ્ય ગાયક સ્ટીવન ટેલર વ્યસન સુધારણા કાર્યક્રમ સફળતાપૂર્વક પૂરો કરે છે, ટીમ એવું દઢપણે માનતો હતો કે જો ટેલર સારવાર નહીં મેળવે તો બૅન્ડનું ભવિષ્ય ધૂંધળું છે. આવતાં બીજાં થોડાંક વર્ષોમાં, બૅન્ડના બાકીના સદસ્યો પણ વ્યસન સુધારણા કાર્યક્રમ પૂરો કરે છે. બૅન્ડની સઘળું બયાન કરતી આત્મકથા અનુસાર, 1986ના સપ્ટેમ્બરમાં કોલિન્સ વચન આપે છે કે જો તેઓ તમામ વ્યસન સુધારણા કાર્યક્રમ પૂરો કરે તો 1990 સુધીમાં તે ઍરોસ્મિથને વિશ્વનું સૌથી મોટું બૅન્ડ બનાવી શકે તેમ છે. "ડન વિથ મિરર્સ" ના નિરાશાજનક આર્થિક દેખાવ પછી હવે બીજું આલ્બમ ઘણું અગત્યનું હતું, અને હવે બૅન્ડના સદસ્યો શુદ્ધ (વ્યસનમુકત) થયા હોવાથી, તેમણે તેમના નવા આલ્બમને સફળ બનાવવા કમર કસવા માંડી.

સિંગલ
બૅક ઈન ધ સેડલ ફેરમેળાપ પ્રવાસ, "ડન વિથ મિરર્સ" , અને વ્યસન સુધારણા (1984–1986)
પેરી અને વ્હિટફોર્ડની વિદાય, "નાઈટ ઈન ધ રટ્સ" , અને "રોક ઈન અ હાર્ડ પ્લેસ" (1979–1984)
"ગેટ અ ગ્રિપ" અને "બિગ વન્સ" (1992–1995)